...And You Will Know Us by the Trail of Dead

...And You Will Know Us by the Trail of Dead ("...kaj vi rekonos nin per la spuro de mortintaj") estas usona rokbando (de Aŭstino, Teksaso) konata pro sia peza antemeca arteca muziko kaj ilia emo detrui la ekipaĵon je la fino de koncerto (tradicio pro kio famas The Who). Laŭ la banda retpaĝaro, la bandnomo divenas de praa majaa rita ĉanto. La kreiva kerno de la bando konsistas el Jason Reece kaj Conrad Keely. Ili interŝanĝe drumas, kantas kaj gitaras, ambaŭ dumkoncerte kaj surdiske. (Dum iuj kantoj, basisto Neil Busch kantas.)

Keely kaj Reece amikiĝis dum juneco, originale en Havajo. Ambaŭ kreis propran bandon en 1993 baldaŭ post transloĝiĝo al Olympia, Vaŝintonio. Tio de Keely, nomata Benedict Gehlen, nur daŭris jaron. Lia sekva bando Nancyville ankaŭ mallonge vivis. Reece ekis Honeybucket, tiam Mukileto Fairies dum li loĝis en Olympia. Nordokcidenta Usono malplaĉis ilin, do ambaŭ iris suden al Aŭstino kaj ekkunludis kiel "You Will Know Us By the Trail of Dead". Baldaŭ aliĝis gitaristo Kevin Allen kaj basisto Neil Busch, kaj la bando aldonis "... And" al la komenco de la nomo. Oni ofte vokas la bandon "Trail of Dead".

En 1998 ili faris la unuan kasedon (koncerta kasedo eldonita de loka muzikeldonejo Golden Hour Records) kaj plenan memtitolitan diskon de Trance Syndicate.
eta|maldekstra|Conrad Keely
Post kiam Trance ĉesis, Trail of Dead iris al Merge Records kaj eldonis "Madonna" en aŭtuno de 1998.

Madonna iom sukcesis kaj gajnis al la bando intereson de ĉefaj firmaoj. La bando kontraktis kun Interscope Records post kiam ties prezidanto Jimmy Iovine legis pri ili en revuo. Ili rapide eldonis malgrandan diskon (EP) "Relative Ways" en 2001.

Frue en 2002, Trail of Dead eldonis "Source Tags & Codes", kiu ricevis laŭdajn recenzojn kaj aperis en multaj listoj de 10 plej bonaj diskoj de la jaro.

Sekva malgranda disko (EP) aperis en aprilo de 2003, "The Secret of Elena's Tomb". Tiu disko surprizis pro ĝiaj pli aventuraj kaj eksperimentaj kantoj, ekzemple elektronika muziko "Intelligence" de flankprojecto "A Roman Scandal" de Reece.

Trail of Dead eldonis "Worlds Apart" en januaro de 2005.

Keely verkis multan el la arto, kiu ornamas la diskojn de la bando.

Oni konsideras ilin esti influhava bando precipe en la post-punk-sceno.

 Surbendigo kaj interŝanĝo 
...And You Will Know Us by the Trail of Dead havas jenan politikon pri surbendigado dum koncertoj: Ili aprezas tiun agadon, nur se ili ricevas kopion de la koncerto.

 Diskaro 
 ...And You Will Know Us by the Trail of Dead (1998)
 Madonna (2001)
 Source Tags & Codes (2002)
 The Secret of Elena's Tomb (2003)
 Worlds Apart (2005)
 So Divided (2006)
 The Century of Self med låten Halcyon Days (2009)
 Tao of the Dead (2011)
 Lost Songs (2012)
 IX (2014)
 X: The Godless Void and Other Stories (2020)
 XI: Bleed Here Now (2022)

 Eksteraj ligiloj 

 Oficiala Retejo 
 Breakstuff.org, ŝatanta retejo
 Trailofdead.org, ŝatanta retejo
 www.TrailOfDead.co.uk , brita ŝatanta retejo
 Archive.org, datenbazo de koncertoj

Kategorio:Usonaj muzikaj grupoj
Kategorio:Muzikaj grupoj fonditaj en 1994